وزارت خزانہ
ای- روپی ،ڈیجیٹل ادائیگی کے نئے وسیلے ، ای -روپی کے بارے مین سب کچھ جانئیے
نئی دہلی:06؍اگست 2021
 کو زیادہ مؤثر بنانے میں ایک زبردست کردار ادا کرنے جارہا ہے۔ اور یہ ڈیجیٹل حکمرانی کو ایک نیا زاویہ دے گا۔ انہوں نے کہا کہ ای روپی اس بات کی ایک علامت ہے کہ کس طرح بھارت ، لوگوں کی زندگیوں کو ٹیکنالوجی کے ساتھ منسلک کرکے ترقی کررہا ہے۔)
ای روپی کیا ہے اور یہ کیسے کام کرتا ہے؟
ای روپی بنیادی طور پر ایک ڈیجیٹل واؤچر ہے جو ایک متعلقہ شخص کو اس کے فون پر ایک ایس ایم ایس ، کیو آر کوڈ کی شکل میں ملتا ہے ۔ یہ پیشگی ادائیگی والا واؤچر ہے ،جسے کوئی بھی شخص کسی بھی ایسے مرکز پر جاکر ، جہاں یہ قابل قبول ہے ، بھنا سکتا ہے یا اس کے ذریعہ نقد رقم حاصل کرسکتا ہے ۔
مثال کے طور پر اگر حکومت کسی ملازم کا ایک مخصوص اسپتال میں ،ایک مخصوص علاج کرانا چاہتی ہے،تو وہ ایک ساجھیدار بینک کے ذریعہ مقررہ رقم کا ایک ای۔ روپی واؤ چر جاری کرسکتی ہے۔ملازم اپنے فیچر فون /اسمارٹ فون پر ایک ایس ایم ایس یا ایک کیو آر کوڈ وصول کرے گا،اس کے بعد وہ مخصوص اسپتال میں جاکر علاج معالجہ سے متعلق خدمات حاصل کرسکتا ہے اور پھر اپنے فون پر موصولہ ای ۔ روپی واؤچر کے ذریعہ ادائیگی کرسکتا ہے۔
اس لئے ای ۔ روپی ایک مرتبہ استعمال ہونے والا انسانی رابطہ کے بغیر نقدی کے بغیر واؤچر پر مبنی ادائیگی کا انداز ہےجس کی بدولت اسے استعمال کرنے والا شخص ایک کارڈ،ڈیجیٹل ادائیگی سے متعلق ایپ یا انٹر نیٹ بینکنگ تک رسائی کے بغیر واؤچر کو بھنا سکتا ہے۔
ای ۔ روپی کو ڈیجیٹل کرنسی کے ساتھ الجھانا نہیں چاہئے جسے ریزرو بینک آف انڈیا غوروفکر کررہا ہے۔ اس کے بجائے ای ۔ روپی کسی شخص پر مخصوص ، یہاں تک کےکسی مخصوص مقصد کاڈیجیٹل واؤچر ہے۔
ای ۔روپی صارفین کے لئے کس طرح مفید ہے؟
ای ۔ روپی کے استعمال کے لیے، مستفید ہونے والے شخص کا بینک کھاتہ ہونے کی ضرورت نہیں ہے ، جو کہ ڈیجیٹل ادائیگی سے متعلق دیگر طریق کار کے مقابلے ایک بہت اہم خصوصیت ہے۔ ایک آسان، انسانی رابطے کے بغیر دو مرحلے والے نقد رقم حاصل کرنے کے عمل کو یقینی بناتا ہے جس کے لیے ذاتی معلومات سے مطلع کرنے کی بھی ضرورت نہیں ہے۔
ایک اور فائدہ یہ ہے کہ ای –روپی، بنیادی فون پر بھی کام کرتا ہے۔ اسی لیے اسے ایک ایسا شخص بھی استعمال کر سکتا ہے جس کے پاس اسمارٹ فون نہ ہو۔ اور اسے انٹرنیٹ رابطے کی کمی والی جگہوں پر بھی استعمال کیا جاسکتا ہے۔
ای –روپی کی سرپرستی کرنے والوں کے لیے کیا فائدے ہیں؟
ای –روپی کے فائدے کی براہ راست منتقلی کو مستحکم بنانے اور اسے زیادہ شفاف بنانے میں ایک اہم کردار ادا کرنے کا امکان ہے۔ اس لیے واؤچر س کے طبیعاتی اجرا کی کوئی ضرورت نہیں ہے۔ اس کی بدولت لاگت میں بھی کچھ کمی ہوگی۔
خدمت فراہم کرنے والوں کے لیے کیا فائدے ہیں؟
ایک پیشگی ادائیگی کا واؤچر ہونے کے سبب، ای –روپی کی بدولت خدمت فراہم کرنے والے کو بروقت ادائیگی کو یقینی بنایا گیا ہے۔
ای –روپی کو کس نے تیار کیا ہے؟
ادائیگیوں سے متعلق بھارت کی قومی کارپوریشن نے، جو بھارت میں ڈیجیٹل ادائیگیوں سے متعلق نظام پر نظر رکھتی ہے۔ نقدی کے بغیر لین دین کے عمل کو فروغ دینے کی غرض سے، واؤچر پر مبنی ادائیگیوں کے نظام، ای-روپی کا آغاز کیا ہے۔۔
اسے صحت اور خاندانی بہبود کی وزارت کے مالی خدمات کے محکمے اور صحت کی قومی اتھارٹی کے اشتراک سے تیار کیا گیا ہے۔
کون سے بینک ای –روپی جاری کرتے ہیں؟
این پی سی آئی نے ای-روپی لین دین کے لیے گیارہ بینکوں کے ساتھ ساجھیداری کی ہے۔ یہ ہیں: ایکسز بینک، بینک آف بڑودہ، کینرہ بینک، ایچ ڈی ایف سی بینک، آئی سی آئی سی آئی بینک، انڈین بینک، انڈس انڈ بینک، کوٹک مہیندرا بینک، پنجاب نیشنل بینک، اسٹیٹ بینک آف انڈیا اور یونین بینک آف انڈیا۔
حصولیابی کے ایپس ہیں: بھارت پے، بھیم بڑودہ مرچنٹ پے، پائن لیبس، پی این بی مرچنٹ پے اور وائی او این او، ایس بی آئی مرچنٹ پے۔
مزید بینکوں اور حصولیابی کرنے والے ایپس کے جلد ہی ای –روپی پہل میں شامل ہونے کی توقع ہے۔
اب ای –روپی کو کہاں استعمال کیا جا سکتا ہے؟
این پی سی آئی نے شروعات میں 1600 سے زیادہ اسپتالوں کے ساتھ تال میل قائم کیا ہے جہاں ای-روپی کو بھُنایا جا سکتا ہے۔
ماہرین کا کہنا ہے کہ آنے والے دنوں میں ای-روپی استعمال کرنے والوں کی تعداد میں اضافے کا امکان ہے کیوں کہ نجی شعبہ بھی ملازمین کو فائدہ پہنچانے اور بہت چھوٹے، چھوٹے اور درمیانے درجہ کے کاروباری ادارے یعنی کاروبار سے کاروبار کے مابین ہونے والے لین دین کے لیے اسے اختیار کر رہے ہیں۔